**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO PASIRENKAMOJO VAIKŲ UGDYMO PROGRAMŲ FINANSAVIMO IŠ SPORTININKO KREPŠELIO LĖŠŲ**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 8 ir 29 punktais, Lietuvos Respublikos kūno kultūros ir sporto įstatymo (Žin., 1996, Nr. 9-215; 2008, Nr. 47-1752) 12 straipsnio 2 dalimi ir Lietuvos Respublikos švietimo įstatymo (Žin., 1991, Nr. 23-593; 2011, Nr. 38-1804) 15 straipsniu, Klaipėdos miesto savivaldybės taryba nusprendžia:

1. Patvirtinti Klaipėdos miesto pasirenkamojo vaikų ugdymo programų, finansuojamų iš sportininko krepšelio lėšų, tvarkos aprašą (pridedama).

2. Nustatyti, kad skiriant finansavimą pasirenkamojo vaikų ugdymo programoms prioritetas teikiamas:

2.1. sporto šakoms, kurios nuo 2014 metų sausio 1 dienos netenka finansavimo Klaipėdos miesto savivaldybės biudžetinėse sporto įstaigose;

2.2. sportiniam ugdymui, kuris apima pradinį sportinį rengimą.

3. Įgalioti Klaipėdos miesto savivaldybės administracijos direktorių, ekspertų komisijos teikimu, nustatyti finansuojamoms pasirenkamojo vaikų ugdymo programoms kvotas pagal sporto šakas.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Rasa Rumšienė, tel. 40 17 12

2013-09-25